CELEX: 62009CN0072
Language: da
Date: 2009-02-18 00:00:00
Title: Sag C-72/09: Anmodning om præjudiciel afgørelse indgivet af Cour de cassation (Frankrig) den 18. februar 2009 — Établissements Rimbaud SA mod Directeur général des impôts og Directeur des services fiscaux d'Aix-en-Provence

1.5.2009   
            
            
               DA
            
            
               Den Europæiske Unions Tidende
            
            
               C 102/12
            
         Anmodning om præjudiciel afgørelse indgivet af Cour de cassation (Frankrig) den 18. februar 2009 — Établissements Rimbaud SA mod Directeur général des impôts og Directeur des services fiscaux d'Aix-en-Provence
   (Sag C-72/09)
   2009/C 102/18
   Processprog: fransk
   
      Den forelæggende ret
   
   Cour de cassation
   
      Parter i hovedsagen
   
   
      Sagsøger: Établissements Rimbaud SA
   
      Sagsøgte: Directeur général des impôts og Directeur des services fiscaux d'Aix-en-Provence
   
      Præjudicielt spørgsmål
   
   »Er artikel 40 i aftalen om Det Europæiske Økonomiske Samarbejdsområde til hinder for en lovgivning som den, der følger af artikel 990 D ff. i code général des impôts, i den da gældende affattelse, som fritager selskaber, som har deres hjemsted i Frankrig, fra den afgift på 3 % af handelsværdien af fast ejendom, som er beliggende i Frankrig, når denne fritagelse for så vidt angår et selskab med hjemsted i et land, som er en del af Det Europæiske Økonomiske Samarbejdsområde, som ikke er medlem af Den Europæiske Union, er betinget af, at der mellem Frankrig og den pågældende stat er indgået en overenskomst om administrativ bistand til bekæmpelse af skattesvig og skatteunddragelse, eller af, at disse selskaber i medfør af en overenskomst, der indeholder en klausul om forbud mod forskelsbehandling på grundlag af nationalitet, ikke må undergives en hårdere beskatning end den, der gælder for selskaber, der er etableret i Frankrig?«